cyanic-selkie/wikianc huggingface dataset:
முக்கோண மையம்
பெரும் முக்கோண மையம்
f(A) ஆனது முக்கோணத்தின் பக்கநீளங்களையும் மற்ற இரு கோணங்களும் நீங்கலாக, கோணம் A ஐ மட்டுமே சார்ந்த சார்பு, f(B) ஆனது  முக்கோணத்தின் பக்கநீளங்களையும் மற்ற இரு கோணங்களும் நீங்கலாக, கோணம் B ஐ மட்டுமே சார்ந்த சார்பு, f(C) ஆனது  முக்கோணத்தின் பக்கநீளங்களையும் மற்ற இரு கோணங்களும் நீங்கலாக, கோணம் C ஐ மட்டுமே சார்ந்த சார்பு எனில், ஒரு முக்கோண மையத்தின் முக்கோட்டு ஆட்கூறுகள் f(A) : f(B) : f(C)  என அமையுமானால், அந்த முக்கோண மையம் "பெரும் முக்கோண மையம்" (Major Triangle Center) எனப்படும்.
அஞ்செலோ மத்தியூஸ்
வெளியிணைப்புகள்
பகுப்பு:இலங்கைத் துடுப்பாட்டக்காரர்கள் பகுப்பு:1987 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
முக்கோண மையம்
விஞ்சிய முக்கோண மையம்
a, b, c இல் அமைந்த இயற்கணித சார்புகளை மட்டும் கொண்டு ஒரு முக்கோண மையத்தின் முக்கோட்டு ஆட்கூறுகளை எழுத இயலாதெனில், அது விஞ்சிய முக்கோண மையம் (transcendental triangle center) எனப்படும்.
வெளியிணைப்புகள்
பகுப்பு:முக்கோண வடிவவியல் பகுப்பு:முக்கோண மையங்கள் பகுப்பு:முக்கோணங்கள்
காங்லா அரண்மனை
வரலாறு
காங்லா மணிப்பூரின் தலைநகராக முன்பு இருந்தது. இது இம்பால் நகரின் மையத்தில் அமைந்திருந்தது. கடல் மட்டத்திலிருந்து 2,619 அடிகள் (798 மீட்டர்கள்) உயரத்தில் அமைந்துள்ளது. இது ஆட்சியாளர்களின் அரண்மனையாக பொதுவருடம் 33-லிருந்து (C.E 33) பொதுவருடம் 1891 வரை இருந்தது (C.E 1981).இப்பகுதியானது புனிதமான வழிபாட்டு இடமாகவும் கருதப்பட்டது.
வெளி இணைப்புகள்
இணையதளம்
பகுப்பு:இந்தியாவில் உள்ள அரண்மனைகள் பகுப்பு:மணிப்பூர் அரண்மனைகள்
நன்னபனேனி ராஜகுமாரி
நன்னபனேனி ராஜகுமாரி(Nannapaneni Rajakumari) ஒரு இந்திய அரசியல்வாதி மற்றும் ஆந்திர மாநில மகளிர் ஆணையத்தின் முன்னாள் தலைவரும், தெலுங்கு தேசம் கட்சியின் (டிடிபி) தலைவருமான ஆவார். அவர் தெலுங்கு தேசக் கட்சியின் அதிகாரப்பூர்வ செய்தித் தொடர்பாளர் ஆவார்.
அரசியல் வாழ்க்கை
என்.டி.ராமராவ் தெலுங்கு தேசம் கட்சியை தொடங்கியபோது இவர் அரசியலில் நுழைந்தார். ராஜகுமாரி ஆந்திர மாநில சட்டமன்ற உறுப்பினராக இரண்டு முறை சாட்டேனபள்ளி (1983-1985) மற்றும் வினுகொண்டா (1989-1994) தொகுதிகளில் தேர்ந்தெடுக்கப்பட்டார். . இவர் நடேண்ட்லா பாஸ்கரராவின் அரசாங்கத்தில் கலாச்சார விவகாரங்கள் மற்றும் சுற்றுலாத்துறை அமைச்சராகப் பணியாற்றினார்.
என். ஜனார்த்தனா ரெட்டி மற்றும் டாக்டர் சென்னா ரெட்டி ஆட்சிகளின் போது இந்தியாவில் தலைமை கொறடா ஆன முதல் பெண் இவர். இவர் ஆந்திர மாநில மஹிலா காங்கிரஸின் தலைவராகவும், தெலுங்கு தேசம் கட்சியின் பெண்கள் பிரிவான தெலுங்கு மஹிலாவின் தலைவராகவும் இருந்தார்.
தெலுங்கானாவிலிருந்து சில குழுக்களின் அழுத்தத்தால் ஆந்திரப்பிரதேச மாநிலத்தை பிளவுபடுத்துவதற்கு எதிராக, டிசம்பர் 20, 2009 முதல், இவர் இறக்கும் வரை உண்ணாவிரதம் இருக்கப்போவதாக ராஜகுமாரி அறிவித்தார். மத்திய அரசு 2009 டிசம்பர் 9 அன்று பிரித்தல் செயல்முறை தொடங்கும் என்று அறிவித்தது, பின்னர் மாநிலத்தின் அனைத்து பகுதிகளிலிருந்தும் குழுக்களுடன் பரந்த ஆலோசனையின் பின்னரே இந்த செயல்முறை தொடங்கும் என டிசம்பர் 23 அன்று தெளிவுபடுத்தப்பட்டது. மத்திய அரசின் இந்த அறிவிப்புக்குப் பிறகு ராஜகுமாரி தன் உண்ணாவிரதத்தை நிறுத்தினார்.
படங்கள்
ரத்னாவின் விஜேதா படத்தில் இவர் ஒரு நீதிபதியாக நடித்தார்.
வெளி இணைப்புகள்
பகுப்பு:ஆந்திரப் பிரதேச அரசியல்வாதிகள் பகுப்பு:குண்டூர் மாவட்ட நபர்கள் பகுப்பு:1948 பிறப்புகள் பகுப்பு:வாழும் நபர்கள் பகுப்பு:தெலுங்கு மக்கள் பகுப்பு:இந்தியப் பெண் அரசியல்வாதிகள்
அங்கம்பாக்கம் அம்பலவாணச்சுவரர் கோயில்
அங்கம்பாக்கம் அம்பலவாணீஸ்வரர் கோயில் தமிழ்நாட்டில் காஞ்சிபுரம் மாவட்டம், அங்கம்பாக்கம் என்னும் ஊரில் அமைந்துள்ள சிவன் கோயிலாகும். இக்கோயில் உத்திர சிதம்பரம் என்றும் அழைக்கப்படுகிறது. இது வாலாஜாபாத்திலிருந்து சுமார் 4 கி.மீ. தொலைவில் அங்கம்பாக்கம் என்ற ஊரில் அமைந்துள்ளது.
தலவரலாறு
ஒரு அந்தணன் தன் தந்தையின் அஸ்தியை காசியில் கரைக்க வேண்டி, யாத்திரை மேற்கொண்டபோது இத்தலத்தில் தங்கி வழிபட்டபின் அஸ்தி கலசத்தை பார்க்கும்போது எல்லாம் மணம் வீசும் மல்லிகை பூக்களாக மலர்ந்தன. இறைவன் அருளால் அங்கம் பூவாக மாறியதால் இத்தலம் அங்கம்பாக்கம் என்ற பெயர் பெற்றது.
வரலாறு
இக்கோயில் பொ.ஊ. மூன்றாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் அம்பலவாணீஸ்வரர், சிவகாம சுந்தரி சன்னதிகளும், பிள்ளையார், முருகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி மூன்று காலப் பூசைகள் நடக்கின்றன. சித்திரை மாதம் தமிழ் வருடப்பிறப்பு முக்கிய திருவிழாவாக நடைபெறுகிறது. புரட்டாசி மாதம் கந்தசஷ்டி திருவிழாவாக நடைபெறுகிறது.
வெளி இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
ஆண்டிஅள்ளி ஊராட்சி
ஆண்டிஅள்ளி ஊராட்சி (Andihalli Gram Panchayat), தமிழ்நாட்டின் தர்மபுரி மாவட்டத்தில் உள்ள தர்மபுரி வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2618 ஆகும். இவர்களில் பெண்கள் 1262 பேரும் ஆண்கள் 1356 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜானி ஜான்ஸ்டன்
ஜானி ஜான்ஸ்டன்  (Johnny Johnston, பிறப்பு: பிப்ரவரி 15 1953, இறப்பு: சூன் 2 2008), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1977-1989 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜானி ஜான்ஸ்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 13, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1953 பிறப்புகள் பகுப்பு:2008 இறப்புகள் பகுப்பு:டர்ஹாம் துடுப்பாட்டக்காரர்கள்
மஞ்சள் தேமல் நோய்
மஞ்சள் தேமல் நோய் (Yellow mosaic disease) உளுந்து, பச்சைப்பயறு, துவரை, வெண்டை மற்றும் சோயா மொச்சை போன்றவற்றை தாக்கும் நச்சுயிரி (yellow mosaic virus) நோயாகும். பொதுவாக சூன், சூலை மாதங்களில் இந்நோய் அதிகமாக காணப்படும். மரவள்ளியில் தோன்றும் தேமல் நோய் ஜெமினி வைரசு எனப்படும் ஒரு வகை நச்சுயிரியால் உண்டாகிறது.
அறிகுறிகள்
மஞ்சள் தேமல் நோய் தாக்குதலுக்கு உட்பட்ட பயிரின் இளம் இலைப்பரப்பில் முதலில் சிறிய புள்ளிகள் தோன்றி, படிப்படியாக இலை முழுவதும் பரவி ஒளிரும் மஞ்சள் நிறத்தில் ஆங்காங்கே பச்சைப் புள்ளிகளுடன் மஞ்சள் நிற தேமல் படலங்களாக மாறிவிடும். இந்த நோய் தாக்குதல் அதிகமாகும் பொழுது இலைகள் வடிவமிழந்து குறுகி, சிறுத்து சுருங்கி, உருமாறி தோற்றமளிக்கும். இந்த நோயின் பாதிப்புக்குட்பட்ட பயிர் முதிர்ச்சியடைய காலதாமதமாகும். மேலும் குறைந்த அளவே பூக்கள் மற்றும் காய்களைக் கொண்டிருக்கும். காய்கள் சிறிய அளவிலும் உருமாறியும் காணப்படும். மஞ்சள் தேமல் நோயானது பூக்கும் முன் செடிகளைத் தாக்கும்பொழுது, இவை காய் பிடிக்காமலேயே இறந்துவிடும் வாய்ப்புள்ளது.
நோய் பரவும் முறைகள்
இந்த கொடிய நச்சுயிரி நோய் ஒரு செடியில் இருந்து மற்றொரு செடிக்கு வெள்ளை ஈ மூலம் பரவுகின்றது. கோடைக்காலங்களில் வெள்ளை ஈக்கள் சுறுசுறுப்பாக இயங்குவதால் இந்நோய் தாக்கம் அதிகமாக தென்படும். நோய் கண்ட செடிகளின் இலைகளிலிருந்து வெள்ளை ஈக்கள் இலைச் சாற்றை உறிஞ்சும் போது நச்சுயிரியின் துணுக்கள் ஈக்களின் உறிஞ்சு குழலில் ஒட்டிக்கொண்டு, பின்பு அதே ஈக்கள் நோயற்ற ஆரோக்கியமான செடிகளுக்கு சென்று இலைச்சாற்றை உறிஞ்சும் போது அந்த செடிகளுக்கும் நோய் பரவுகிறது. நோய் தடுப்பு முறைகளைக் கடைப்பிடிக்காவிட்டால், மிக விரைவாக அனைத்துச் செடிகளிலும் இந்த நோயானது பரவி அதிக மகசூல் இழப்பை ஏற்படுத்தும்.
மேற்கோள்கள்
பகுப்பு:வேளாண்மை பகுப்பு:நச்சுயிரி நோய்கள்
அக்கராயன் ஆறு
அக்கராயன் ஆறு என்பது இலங்கையின் வடமாகாணத்தில் அமைந்துள்ள ஓர் ஆறாகும். இது முல்லைத்தீவின் வடமேற்குப் பகுதியில் உருவாகிறது. இந்த ஆறு முல்லைத்தீவு மாவட்டம் மற்றும் கிளிநொச்சி மாவட்டம் போன்ற மாவட்டங்களில் பாய்கிறது. இந்த ஆறு யாழ் மாவட்டத்தின் யாழ்ப்பாணக் கடல்நீரேரியில் கலக்கிறது.
மேற்கோள்கள்
பகுப்பு:வட மாகாண ஆறுகள் பகுப்பு:கிளிநொச்சி மாவட்டம்
சூளை சோமசுந்தர நாயகர்
சூளை சோமசுந்தர நாயகர் (ஆகத்து 16,1846--பிப்ரவரி 22,1901) சைவ சித்தாந்தம் என்னும் சிவநெறிக் கொள்கையைக் கடைபிடித்தும் சிவனியத்தைப் பரப்பியும் வாழ்ந்தவர். சைவ சமயக் கருத்துகளையும் கோட்பாடுகளையும் விளக்கிப் பல நூல்கள் எழுதியுள்ளார். மறைமலையடிகள் இவரிடம் மாணவராக இருந்து சிவநெறிக் கொள்கைகளைக் கற்றுத் தேர்ந்தார் என்பது குறிப்பிடத்தக்கது.
பிறப்பும் கல்வியும்
சென்னையில் இருக்கும் சூளையில் இராமலிங்க நாயகர், அம்மணி அம்மாள் இணையருக்கு மகனாகப் பிறந்தார்.இவருடைய இயற்பெயர் அரங்கசாமி ஆகும்.இவர் அச்சுதானந்த அடிகள் என்பவரிடம் 'தீக்கை'ப் பெற்று தம் பெயரைச் சோமசுந்தரம் என்று மாற்றி அமைத்துக் கொண்டார்.பத்தாம் வரை படித்த சோமசுந்தரம் தமிழ் இலக்கிய இலக்கணங்களில் ஆழ்ந்த புலமையைப் பெற்றார். பள்ளியில் தெலுங்கும் ஆங்கிலமும் படித்தபோதிலும் புலவர் முத்து வீரர் என்னும் ஆசிரியரிடம் தமிழும் சமற்கிருதமும் கற்றார்.
பணியும் சிவநெறிப்பணியும்
தொடக்கக் காலத்தில் தோல் கிடங்கில் கணக்கு எழுதியும் பிற்காலத்தில் சென்னை நகராண்மைக்கழகத்தில் எழுத்தர் பணியில் சேர்ந்தும் பணியாற்றினார். சிவநெறி இலக்கியங்களில் சிறந்த பயிற்சி பெற்றமையால் அவற்றை விளக்கி சொற்பொழிவாற்றும் தொண்டில் ஈடுபட்டார்.மாயா வாதம்,வேதாந்தம் ஆகியவற்றைக் காட்டிலும் சைவ சித்தாந்தமே சிறந்தது என்பதை தம் சொற்பொழிவினால் பரப்பினார். சோமசுந்தரத்தின் மாணவர் மறைமலையடிகள் பிற்காலத்தில் தனித் தமிழில் ஈடுபாடு கொண்டதால் சோமசுந்தரமும் தூய தமிழில் எழுதவும் பேசவும் தொடங்கினார். சமற்கிருதத்திலும் புலமைப் பெற்றதால் இவரைப் பார்ப்பனர்களும் போற்றி மதித்தார்கள்.தொன்மங்களில் சொல்லப்பட்ட இழிவான கட்டுக் கதைகளை மறுத்துப் பேசினார். அயலாரால் சிவமதத்தில் நுழைக்கப்பட்ட கொள்கைக் குழப்பங்களை அகற்றினார்.
பெற்ற பட்டங்கள்
இராமநாதபுரம் சமஸ்தானம் மன்னர் பாஸ்கர சேதுபதி சோமசுந்தர நாயகரின் சொற்பொழிவைக் கேட்டு மிக மகிழ்ந்து 'வைதிக சைவ சித்தாந்த சண்ட மாருதம்'என்னும் பட்டத்தைச் சூட்டினார். மேலும் திருவாவடுதுறை மடம் இவருக்கு 'பரசமயக் கோளரி' என்று பட்டம் அளித்தது.
விவேகானந்தரை வெற்றி கொண்ட பெருமகன்
அமெரிக்காவிற்கு சென்று சொற்பொழிவாற்றிய பின்னர் பெரும் புகழோடு நாடு திரும்பினார் விவேகானந்தர்..
அப்போது இராமநாதபுரம் மன்னர் பாஸ்கர சேதுபதி அவர்கள் தனது அரசவையில் விவேகானந்தர், சோமசுந்தரம் நாயகர் அவர்களுடன் வாதிட வைத்தார்! சைவ சித்தாந்தம் என்கிற தலைப்பில் சோமசுந்தர நாயகரும், வேதாந்தம் என்ற தலைப்பில் விவேகானந்தரும் விவாதம் செய்தனர்.
விவாதத்தின் முடிவில் சண்டமாருதம் சோமசுந்தர நாயகர் அவர்கள் விவேகாதந்தரை வெற்றி கொள்கிறார்! மேலும் சோமசுந்தர நாயகரின் ஆழ்ந்த புலமையிடமும் அறிவார்ந்த விவாதத்தின் முன்பும் நான் தோல்வி கண்டதை ஒப்புக் கொள்கிறேன்! ஒப்புக் கொள்கிறேன்!! ஒப்புக் கொள்கிறேன்!! என்று மூன்று முறை கூறினார்.
மேலும் தான் அமெரிக்கா செல்லும் முன்பு தங்களை (சோமசுந்தர நாயகர்) சந்தித்து விவாதிக்க நேர்ந்திருந்தால், அமெரிக்காவில் எனது பேச்சுக்கு மேலும் பல வெற்றிகள் கிடைத்திருக்கும் என்று மனம் உருகினார்..
ஆசிரியர்,மாணவர்ப் பற்று
சோமசுந்தர நாயகர் தம் மாணவரான மறைமலையடிகளைத் தம் மகனாகக் கருதி மதித்தார். மறைமலையடிகளும் அவ்வாறே தம் ஆசிரியரைப் பெரிதும் போற்றினார். சோமசுந்தர நாயகர் மறைந்தபோது மறைமலையார் 'சோமசுந்தரக் காஞ்சி' யைப் பாடினார். மேலும் 'சோமசுந்தரக் காஞ்சியாக்கம் என்னும் நூலையும் 'சோமசுந்தர நாயகர் வரலாறு' என்னும் நூலையும் மறைமலையடிகள் எழுதினார்.
உசாத்துணை
செம்மொழிச் செம்மல்கள் -2 ஆசிரியர்: முனைவர் பா. இறையரசன் தமிழ் மண் பதிப்பகம்,சென்னை -17
எல்ஐசி மெட்ரோ நிலையம்
எல்ஐசி மெட்ரோ நிலையம் (LIC metro station) சென்னை மெட்ரோவின் நீல வழிதடத்தில் உள்ள ஓர் மெட்ரோ ரயில் நிலையமாகும். இந்த நிலையம் சென்னை மெட்ரோ,வண்ணாரப்பேட்டை - சென்னை சர்வதேச விமான நிலையத்தின் இடைப்பட்ட ஓர் நிலையம் ஆகும். இது நிலத்தடி நிலையங்களில் ஒன்றாகும். இந்த நிலையம் எழும்பூர் மற்றும் ராயப்பேட்டை ஆகியவற்றின் சுற்றுப்புறங்களுக்கு சேவை வளங்குகிறது.
வரலாறு
சென்னையின் முதல் உயரமான கட்டிடமான எல்.ஐ.சி கட்டிடம் அருகிலேயே இருப்பதால் இந்த நிலையத்திற்கு பெயரிடப்பட்டது.
நிலையம்
இந்த நிலையம் 10 பெப்ரவரி 2019 அன்று பொதுமக்களுக்காக திறக்கப்பட்டது.
மேற்கோள்கள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை மெட்ரோ நிலையங்கள்
முக்தார் அலி
முக்தார் அலி (Mukhtar Ali), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள்
தொலைக்காட்சி பரப்புகை அமைப்பு
தொலைக்காட்சி பரப்புகை அமைப்புகள்  (Broadcast television systems) அல்லது ஒளிபரப்பு அமைப்புகள் புவிப்புறத் தொலைக்காட்சியின் குறிப்பலைகள் ஒளிபரப்பப்படுவதற்கும் தொலைக்காட்சிப் பெட்டியில் பெற்றிடவும் ஏற்ற வகையில் குறியிடப்படுவதையும் வடிவமைப்பு சீர்தரங்களையும் குறித்ததாகும்.
அலைமருவித் தொலைக்காட்சி அமைப்புகள்
மூன்று முதன்மையான அலைமருவித் தொலைக்காட்சி அமைப்புக்கள் உலகெங்கும் தற்போது பயன்படுத்தப்படுகின்றன: என்டிஎஸ்சி, பால், மற்றும் சீகேம். என்டிஎஸ்சி அமைப்பை ஐக்கிய அமெரிக்கா மற்றும் கனடாவிலும் பால் அமைப்பை உலகின் பெரும்பான்மை ஐரோப்பிய, ஆபிரிக்க, ஆசிய மற்றும் ஓசியானியா நாடுகளிலும் சீகேம் அமைப்பை பிரான்சு மற்றும் சில ஐரோப்பிய மற்றும் ஆபிரிக்க நாடுகளிலும் பயன்படுத்தப்படுகின்றன. இந்த அமைப்புகளில் ஒளிபரப்பு குறிப்பலைக்கான தொழினுட்ப கூறளவுகள், வண்ணத்தை குறியீடு செய்வதற்கான குறியீடு அமைப்பு மற்றும் பன்மொழியில் ஒலிகளை ஏற்றிச்செல்ல அமைப்புக்கள் போன்ற பல தனித்தனி அங்கங்கள் விவரிக்கப்படுகின்றன. ஒரு சீர்தரத்தில் உருவாக்கப்பட்ட தொலைக்காட்சி குறிப்பலைகளை மற்றொரு சீர்தர பெட்டியில் காணவியலாது. எனவே பிந்நாட்களில் தயாரிக்கப்பட்ட தொலைக்காட்சிப் பெட்டிகள் இந்த மூன்று அமைப்புக்களிலும் இயங்கும் வண்ணம் வடிவமைக்கப்பட்டன.
எண்ணிமத் தொலைக்காட்சி அமைப்புகள்
எண்ணிமத் தொலைக்காட்சியில் இந்த அங்கங்கள் அனைத்துமே ஒன்றாக ஒன்றிணைக்கப்பட்டுள்ளன. உலகளவில் பெரும்பாலான நவீன தொலைக்காட்சி அமைப்புகளுமே எம்பெக் செலுத்துகை ஓடையை அடிப்படையாகக் கொண்டு எச்.262/எம்பெக்-2 பகுதி2 ஒளித கோடெக்கைப் பயன்படுத்துவதால் தொலைகாட்சி பெட்டிகள், ஒளிதப்பதிவுக் கருவிகள் மற்றும் பிற துணை கருவிகளின் வடிவமைப்பு எளிதாகி உள்ளது. இருப்பினும் செலுத்துகை ஓடைகள் எவ்வாறு ஒளிபரப்பிற்கேற்றவாறு மாற்றப்படுகின்றன என்பதில் பெரும் வேறுபாடுகள் உள்ளன.
முன்னேறிய தொலைக்காட்சி முறைமைக் குழுவின் சீர்தரங்கள் (ATSC) அமைப்புக்கள் ஐக்கிய அமெரிக்காவிலும் கனடாவிலும் எண்ணிம ஒளிதப் பரப்புகை-புவிப்புறம் (DVB-T) அமைப்புகள் உலகின் பிற பாகங்களிலும் பயன்படுத்தப்படுகின்றன. எண்ணிம ஒளிதப் பரப்புகை-பு சீர்தரம் ஐரோப்பாவில் முன்னதாக வடிவமைக்கப்பட்ட செய்மதித் தொலைக்காட்சிக்கான எண்ணிம ஒளிதப் பரப்புகை-செய்மதியடனும் சில வட அமெரிக்க விண்ணின்று வீடு  சேவையுடனும்  ஒவ்வுமை உடையதாக வடிவமைக்கப்பட்டுள்ளது; கம்பிவடத் தொலைக்காட்சிக்காக எண்ணிம ஒளிதப் பரப்புகை-கம்பிவடம் உள்ளது. சப்பானில் மூன்றாவது வகையான, எண்ணிம ஒளிதப் பரப்புகை-புவிப்புறத்துடன் நெருங்கியத் தொடர்புடைய, புவிப்புற ஒருங்கிணைந்த சேவைகள் எண்ணிம பரப்புகையை பயன்படுத்துகிறது. தென்னமெரிக்க நாடுகளில் இதனுடன் தொடர்புள்ள பிரேசில்லின் தொலைக்காட்சிப் பரப்புகை அமைப்புக்கள் பயன்படுத்தப்படுகின்றன. சீன மக்கள் குடியரசு எண்ணிம புவிப்புற பல்லூடக பரப்புகை - ஒத்தியங்கு நேரப்பகுப்பு (DMB-T/H) தொழினுட்பத்தைப் பயன்படுத்துகிறது.
மனித உரிமை அமைப்புகள் புலிகள் மக்களை கேடயங்களாப் பயன்படுத்துவதாக குற்றச்சாட்டு
வன்னியில் உள்ள மக்களை மனித கேடயங்களாகப் புலிகள் பயன்படுத்துவதாக மனித உரிமை அமைப்புகளான பன்னாட்டு மன்னிப்பு அவை, மனித உரிமைகள் கண்காணிப்பகம், யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு ஆகியவை குற்றம் சாட்டியுள்ளன. இந்த அமைப்புகள் மட்டுமல்லாது, இலங்கை, இந்தியா, ஐக்கிய அமெரிக்கா, ஐரோப்பிய ஒன்றியம் ஆகியவையும் இவ்வாறு குற்றம் சாட்டி உள்ளன.
2008 இறுதிப் பகுதியில் சுமார் 300 000 வரையான மக்கள் புலிகள் கட்டுப்பாட்டு பகுதிக்குள் இருந்தார்கள். 2009 மார்ச் இறுதியில் இந் எண்ணிக்கை 150 000 கீழ் ஆக குறைந்தது. இந்தக் காலப் பகுதிக்குள் புலிகளின் ஆளுமைக்குள் இருந்த பெரும்பான்மை நிலப்பரப்பு இலங்கைப் படைத்துறையால் கைப்பெற்றப்பட்டது. மக்கள் மேலும் மேலும் சுருங்கிய புலிகளின் கட்டுப்பாட்டு பகுதிக்குள் இடம்பெயர்ந்தனர். படையினர் இவ்விடங்களைக் கைப்பெற்ற போர் நடவடிக்கைகளை எடுக்கின்றனர். எறிகணை வீச்சு, வானூர்தித் தாக்குதல் என நேரடியாகவும் மக்கள் இருப்பிடங்கள் மீது தாக்குதல்கள் நடத்துகின்றனர். இதில் பெருந்தொகை மக்கள் கொல்லப்படுகின்றனர். மேலும், உணவு மருந்து உட்பட எல்லாவிதமான அடிப்படைப் பொருட்களும் இங்கு செல்வது படையினரால் தடுக்கப்பட்டுள்ளது, அல்லது கட்டுப்படுத்தப்பட்டுள்ளது. அதனால் மக்கள் பட்டினியாலும் நோயாலும் இறக்கின்றனர். இங்கு இயங்கிய அரச சார்பற்ற பன்னாட்டு தொண்டு நிறுவனங்கள் அனைத்து இலங்கை அரசால் தடை செய்யப்பட்தால் அவை வெளியேறின.
மக்கள் அடிப்படை உணவு, நீர், உறைவிட, மருத்துவ வசதிகள் இல்லாமல் இருப்பதாகவும், அந்த இடங்களில் இருந்து அரச கட்டுபாட்டு இடங்களுக்கு மக்கள் இடம்பெயர வழி செய்ய வில்லை என்று மேலும் குற்றம் சாட்டப்படுகிறது. இவ்வாறு இடம் பெயரும் மக்கள் முகாங்களிலும் சிறைகளிலும் அடைக்கப்படுவதும், சித்தரவதை செய்யப்படுவதும், படுகொலை செய்யப்படுவது நடைபெறுகிறது என்பது இங்கு குறிக்கத் தக்கது.
விடுதலைப் புலிகள் கருத்துக்கள்
தாம் மக்களை வெளியேறுவதற்கு தடுக்க வில்லை என்று புலிகள் கூறுகிறார்கள்.
மக்கள் போர் பகுதியில் இருந்து வெளியேற்றல்
பொது மக்களை போர் பகுதிகளில் இருந்து வெளியேற்ற அனுமதிக்குமாறு இருந்தரப்பையும் பல்வேறு நாடுகளும் அமைப்புகளும் கேட்டுள்ளன. குறிப்பாக இந்தியா இந்தக் கோரிக்கையை முன்வைத்திருக்கிறது.
வெளி இணைப்புகள்
பகுப்பு:விடுதலை புலிகள் மீது விமர்சனங்கள்
முதல் கனவே
முதல் கனவே என்பது 2007 இல் வெளிவந்த தமிழ் காதல் திரைப்படம் ஆகும். இத்திரைப்படத்தினை சி. பாலமுருகன் இயக்கியிருந்தார். இப்படத்தில் விக்ராந்த் மற்றும் ஹனி ரோஸ் ஆகியோர் முக்கிய வேடங்களில் நடித்தனர்.
பாடல்கள்
அனைத்துப் பாடல்களையும் ஸ்ரீகாந்த் தேவா இசையமைத்துள்ளார், பாடல் வரிகளை சி.பாலமுருகன் எழுதியுள்ளார்.
மேற்கோள்கள்
பகுப்பு:2007 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிறீகாந்து தேவா இசையமைத்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள்
சுர்கோசெலி லெய்சிட்சு
டாக்டர் சுர்கோசெலி லெய்சிட்சு என்பவர் இந்தியாவின் வடகிழக்கு மாநிலமான நாகாலாந்தின் முதல்வராக 2017ம் ஆண்டு தேர்வானார். இவர் நாகாலாந்து மக்கள் முன்னணி கட்சியின் தலைவராவார்.
அரசியல் வாழ்க்கை
நாகாலாந்து மாநிலத்தின் முதல் மாநிலக்கட்சியான நாகாலாந்து மக்கள் முன்னணி கட்சியை நிறுவியவர்களில் இவரும் ஒருவர். அங்காமி மொழி இலக்கியத்தில் புலமை வாய்ந்த கல்வியாளராக கருதப்படுபவர்.
உசாத்துணை
பகுப்பு:1936 பிறப்புகள் பகுப்பு:நாகாலாந்து முதலமைச்சர்கள் பகுப்பு:வாழும் நபர்கள்
சியொ
ஷீ, ஷிவ் என்பது ராஜஸ்தான் மாநிலத்தின் பார்மேர் மாவட்டத்தில் உள்ள ஒரு கிராமமாகும். இது ஒரு தெஹ்சில் தலைமையகம். இது சிவ் என்று உச்சரிக்கப்படுகிறது. இந்த கிராமமானது தார் பாலைவனத்தில் அமைந்துள்ளது.
விளக்கப்படங்கள்
2001 ஆம் ஆண்டின் மக்கள் தொகை கணக்கெடுப்பின்படி ஷியோ மக்கள் தொகை 3,689. ஆண் மக்கள் 2,012, பெண் மக்கள் 1,677. 2010 ஆம் ஆண்டு கணக்கெடுப்பின்படி ஷியோ மக்கள் தொகை சுமார் 5,000.
References
பகுப்பு:ராஜஸ்தான் புவியியல் தொடர்பான குறுங்கட்டுரைகள்
நாற்சதுரமனை
நாற்சதுரமனை பண்டைக்காலத்தில் தமிழரிடம் புழக்கத்திலிருந்த ஒரு வகை வீட்டின் அமைப்பு முறையாகும்.
அமைப்பு முறை
இவ் வீடுகளின் பிரதான நுழைவாயில் வெளிப்புற வாயில்களுக்கு நெருங்கியதாக இருக்கும். சில வீடுகளில் சிறிய வெளிமுற்றம் இருக்கலாம். ஆனால் பிரதாக முற்றம் வீட்டின் உட்புறம் அமையத்தக்கதாக நாற்புறமும் சுவர்களால் அமைக்கப் பட்டிருக்கும் உள் முற்றத்தை மூடியதாக நிலாப்பந்தல் காணப்படும்.
பகுப்பு:குறுங்கட்டுரைகள் பகுப்பு:தமிழர் கட்டிடக்கலை பகுப்பு:வீட்டு வகைகள்
இசுதானா மெலாவத்தி
இசுதானா மெலாவத்தி (மலாய்: Istana Melawati Putrajaya; ஆங்கிலம்: Melawati Palace); என்பது மலேசியாவின் மாமன்னரான யாங் டி பெர்துவான் அகோங் (Yang di-Pertuan Agong) அவர்களின் இரண்டாவது அதிகாரப்பூர்வ இல்லமாகும்.
கோலாலம்பூர், டாமன்சாரா ஜாலான் துவாங்கு அப்துல் ஆலிம் (Jalan Tuanku Abdul Halim); எனும் டூத்தா சாலையில் (ஜாலான் டூத்தா - Jalan Duta) அமைந்துள்ள முதன்மை அரண்மனைக்கு அடுத்த நிலையில் இந்த இசுதானா மெலாவத்தி அரண்மனை உள்ளது.
பொது
பாரம்பரிய மலாய் அரச வடிவமைப்பில் அமைக்கப்பட்டு உள்ள அந்த அரண்மனை, மலேசியா நாட்டின் முதல் நவீன அரண்மனை ஆகும். மலாய் உலகத்துடன் சார்ந்த கட்டிடக் கலைகளில் ஒன்றாகத் திகழ்கிறது. இந்த அரண்மனை ஐந்து அடுக்குக் கூரைகள் கொண்ட கட்டுமானமாகும்.
மலேசியா, புத்ராஜெயா கூட்டாட்சி பிரதேசத்தில் உள்ள ஓர் உயர்ந்த மலைச் சிகரத்தில் இந்த அரண்மனை அமைந்துள்ளது. கடல் மட்டத்தில் இருந்து 125 மீட்டர் உயரத்தில் அமைந்து உள்ள இந்த அரண்மனையில் இருந்து புத்ராஜெயாவின் முழுப் பகுதியையும் பார்க்கலாம்.
வரலாறு
மெலாவத்தி அரண்மனை புத்ராஜெயாவின் 1-ஆவது புறநகர்ப் பகுதியில் (Precinct 1, Putrajaya) அமைந்துள்ளது. அரண்மனையின் கட்டுமானம் 1999-இல் தொடங்கி 2002-இல் நிறைவடைந்தது. இது ஓர் உல்லாச விடுதி அமைப்பைக் கொண்டுள்ளது. மாமன்னரின் ஓய்வுத் தளமாகவும் செயல்படுகிறது.
இந்த அரண்மனைக்கான பெயரை சிலாங்கூரின் மாமன்னர் சுல்தான் சலாவுதீன் அப்துல் அஜீஸ் ஷா (Sultan Salahuddin Abdul Aziz Shah of Selangor) வழங்கினார். மெலாவத்தி (Melawati) என்றால் காவலர் கோபுரம் என்று பொருள்.
கட்டிடக்கலை
இந்த அரண்மனையை செனி பகரி அர்கிடெக் (Senibahri Arkitek) கட்டிடக்கலை நிறுவனத்தைச் சேர்ந்த ராஜா கமருல் பகரின் (Raja Kamarul Bahrin) என்பவர் வடிவமைத்தார்.
மெலாவத்தி அரண்மனை நான்கு முக்கியக் கூறுகளை உள்ளடக்கியது:
உயரமான கோபுரங்கள்
மூன்று உயரமான கோபுரங்கள் அரண்மனையின் பக்கத்திலும் மையத்திலும் ஒரு முக்கியமான அமைப்பை உருவாக்குகின்றன. இந்தக் கோபுரங்கள் இடைக்கால மலாய் அரண்மனைகளில் காணப்படும் பழைய காவல் கோபுரங்களைக் குறிக்கின்றன.
மூன்று அடுக்கு கூரைகள், கிழக்கு கடற்கரையின் மலாய் பாரம்பரிய கூரை வடிவமைப்புகளை பிரதிபலிக்கின்றன. அரண்மனைச் சந்திப்புக் கூடத்தில் (Meeting Wing), செங்கால் மரத்தால் (Chengal Wood) செய்யப்பட்ட ஒரு காவலர் கோபுரம் உள்ளது.
வெளி இணைப்புகள்
பகுப்பு:மலேசிய முடியாட்சி பகுப்பு:மலேசிய அரசர்கள் பகுப்பு:மலேசியக் கட்டிடக்கலை‎ பகுப்பு:மலேசிய அரண்மனைகள் பகுப்பு:புத்ராஜெயா
புன்செய் தானியங்கள்
பழந்தமிழர் பயிர் வகைகளை நன்செய், புன்செய் என்ற இரு பெரும் பிரிவுகளாக பிரித்து வைத்துள்ளனர். அவை இன்றளவும் வழக்கத்தில் உண்டு. பொதுவாக நீர் அதிகம் தேவைப்படும் பயிர்களுக்கு நன்செய் என்றும், மானாவரி அல்லது குறைந்த நீர் தேவையுள்ள பயிர்களுக்கு புன்செய் பயிர்கள் என்றும் பாகுபடுத்தியுள்ளனர். புன்செய் பயிர்கள் பொதுவாக இயற்கை மழையில் தங்கியிருப்பனவாக இருக்கும். இவ்வகைப் பயிர்ச்செய்கையானது ஓரளவு குறைவான ஈரலிப்புடன் செய்ய முடியுமாதலினால், உலர்நிலப் பயிர்ச்செய்கை எனப்படும்.
புன்செய் தானியங்கள்
கீழ்கண்ட தானியங்களுக்குரிய பொதுவான தமிழ்ப்பெயர் புன்செய் தானியங்கள் ஆகும்.
உணவில் புன்செய் தானியங்கள்
கம்பு உருண்டை, உளுத்தங்களி, கேப்பைக் களி போன்றவை புன்செய் தானியங்களால் செய்யப்படும் சில உணவுகள். கம்பங்கூழ், வரகரிசிச் சோறு, கம்பு தோசை, தேன் கலந்த தினைமாவு போன்றவை முற்காலத்தில் தமிழர்களின் உணவுகளாக இருந்தன. ஆனால் தற்காலத்தில் சிறுதானியங்களைக் கொண்டு விதவிதமான உணவுப் பொருட்களை சமைக்கும் பழக்கம் குன்றி விட்டது. புஞ்சை தானியங்களுக்கு பஞ்சம் தீர்க்கும் பஞ்சை தானியம் என்று பெயருண்டு. நெல் அரிசியை 2 மாதம் சேமிக்கலாம். நெல்லை ஓராண்டு சேமிக்கலாம். ஆனால் புஞ்சை தானியங்களை 5 அல்லது 6 ஆண்டுகளுக்குச் சேமிக்கலாம். நெல் அரிசியை பயன்படுத்தும் போது, அதில் உள்ள உயிர் சத்துக்கள் பலவிதங்களில் நீக்கப்பட்டுவிடுகிறது. ஆனால், சிறுதானியங்களை பயன்படுத்தும் போது அதில் உள்ள உயிர் சத்துக்கள் காக்கப்படுகிறது.
உடல் நலத்தில் புன்செய் தானியங்கள்
சத்து நிறைந்த புன்செய் தானியங்கள் ஆறு மாதமான குழந்தைகள் முதல் முதியோர்கள் வரை யாவரும் உண்ண உகந்தவை. இத்தானியங்களில் இரும்பு, மக்னீசியம், பாஸ்பரஸ், பொட்டாசியம், கால்சியம் போன்ற தனிமங்கள் மிகுந்திருக்கின்றன. புன்செய் தானியங்களால் ஆன உணவு குளுகோஸை சிறிது, சிறிதாக நீண்ட நேரத்துக்கு வெளியிடுவதால் உடலில் சர்க்கரையின் அளவை கட்டுக்குள் வைத்திருக்க உதவுகிறது. க்ளுட்டன் எனும் புரோட்டீன் மாவுச்சத்து இத்தானியங்களில் அறவே இல்லை. எனவே க்ளுட்டன் நிறைந்த நெல்லரிசி, கோதுமை போன்ற தானியங்களால் தயாரிக்கப்பட்ட உணவை உண்ணும்போது உண்டாகும் களைப்பு, அசிடிட்டி, உடல்பருமன், புற்று நோய், வயிற்றுப்போக்கு போன்றவை புன்செய் தானிய உணவை உண்ணும்போது ஏற்படுவதில்லை.
சிறு தானியங்களில் உயிர்ச்சத்து ஒப்பீடு
ஒவ்வொரு 100 கிராம் தானியத்திலும் உள்ள சத்துகள் கீழே அட்டவணைப்படுத்தப்பட்டுள்ளது.
மதிய உணவுத் திட்டத்தில் புன்செய் தானியங்கள்
மதிய உணவுத் திட்ட சத்துணவை உண்மையிலேயே சத்தான உணவாக்க மத்திய அரசின் வேளாண் துறை அமைச்சகம், அனைத்து மாநில அரசுகளுக்கும் தங்களுடைய மதிய உணவுத் திட்டத்தில் சிறுதானியங்களைச் சேர்க்க வேண்டும் என சுற்றறிக்கை மூலம் அறிவுருத்தியுள்ளது.
இந்தியாவில் புன்செய் பயிர் சாகுபடி
இந்தியாவின் மொத்த சாகுபடிப் பரப்பளவான 141.0 மில்லியன் ஹெக்டேரில் மானாவாரி சாகுபடியின் அளவு பரப்பளவு 44 சதவீதமான 85 மில்லியன் ஹெக்டேர் ஆகும். கடந்த 50 ஆண்டுகளில் பசுமைப் புரட்சி காலந்தொட்டு சிறுதானியங்கள் பயிரடப்படும் பரப்பளவு குறைந்து வருகிறது.
புன்செய் தானிய சாகுபடியில் மகாராஷ்டிர மாநிலம் முதலிடமாகவும் கர்நாடக மாநிலம் இரண்டாவது இடமாகவும் உள்ளன. இந்தியாவிலேயே புன்செய் தானிய உணவு மகாராட்டிர கிராமங்களில் அதிக அளவில் பயன்படுத்தப்படுகின்றன. மகாராஷ்டிர மாநிலத்தில் மட்டுமே மானாவாரி புன்செய் தானிய சாகுபடி விரிந்த அளவில் எஞ்சியுள்ளதுடன் அவ்வளவையும் சொந்த உணவு உபயோகத்துக்குப் பயன்படுத்துகின்றனர். தமிழ்நாட்டில் தற்போது காணக் கிடைக்காத பல வகையான சாமை, குதிரை வாலி, தினை வகைகள், வரகு எல்லாவற்றையும் மராட்டிய மாநிலத்தில் பயன்பாட்டில் உள்ளன.
புன்செய் சாகுபடி முறை
பாரம்பரிய விவசாயத்தில் பட்டத்துக்கு முக்கியத்துவம் கொடுப்பார்கள். ஒரு பயிர் சாகுபடி செய்த நிலத்தில் தொடர்ந்து மீண்டும் அதே பயிரைச் சாகுபடி செய்யவும் மாட்டார்கள். வருடத்தில் எந்தெந்தப் பட்டத்தில் என்னென்ன பயிர் சாகுபடி செய்ய வேண்டுமோ அந்தந்தப்பட்டத்தில் அந்தந்தப் பயிர்தான் சாகுபடி செய்வார்கள். ஆடிப்பட்டத்தில் தானியப் பயிர்கள் அனைத்தும் சாகுபடி செய்வார்கள், தவிரக் காய்கறிப் பயிர்களும் பெரும்பாலானவைற்றைச் சாகுபடி செய்வார்கள். மார்கழிப்பட்டம், மாசிப்பட்டம், சித்திரைப்பட்டம் என்றும் தமிழ் மாதங்களைக் கணக்கிட்டும் அந்தந்தப் பட்டத்துக்கு ஏற்ற பயிர்களைச் சாகுபடி செய்வார்கள். ஆடிப்பட்டத்தில் பாதி நிலத்தில் மானாவாரியாகச் சாமை விதைத்து கார்த்திகை, மார்கழி மாதங்களில் அறுவடை செய்யலாம். மீதிப் பாதி நிலத்தில் மாசி, பங்குனி மாதங்களில் சோளம் விதைத்து ஆனி மாதவாக்கில் அறுவடை செய்யலாம். மறு வருடம் சாகுபடி செய்யும்போது முந்தைய வருடம் சாமை விவசாயம் செய்த நிலத்தில் சோளமும், சோளம் விவசாயம் செய்த நிலத்தில் சாமையும்தான் சாகுபடி செய்வர். நிலத்தில் ஒரு பயிர் செய்தால் அந்தப் பயிரின் ஆயுளுக்குப் பின்னால் அவற்றின் கழிவுகளும் அவற்றில் அண்டி வாழ்ந்து வந்த நோய்க் கிருமிகளும், அடுத்து அதே பயிர் செய்யும்போது புதிதாகச் செய்யும் பயிரையும் பாதிக்க ஏதுவாகிறது. மாற்றுப் பயிர் செய்யும்போது மாற்றுப் பயிர்களுக்கு முந்தைய பயிரின் கழிவுகள் எருவாகப் பயன்படுவதோடு முந்தைய பயிரில் தங்கி வாழ்ந்த நோய்க்கிருமிகளும் புதுப்பயிரைத் தாக்குவது இல்லை. நோய்களும் நோய்க்கிருமிகளும் பயிருக்குப் பயிர் வேறுபடுகின்றன. அதனால் பாதிப்பை ஏற்படுத்துவது இல்லை. மாறாக கிருமிகளை அழிகின்றன. குறிப்பிட்ட கால இடைவெளிக்குப் பின்னால் வேறெரு பயிர் செய்தபின்னால் மீண்டும் பழைய பயிர் சாகுபடி செய்வதால் எந்தப் பாதிப்பும் ஏற்படுவது இல்லை. இடைக்காலத்தில் அவை பெரும்பாலும் அழிந்து விடுகின்றன.
வீரிய ரகங்கள்
கோயம்புத்தூர், தமிழ்நாடு வேளாண்மைப் பல்கலைக்கழகத்தில் செயல்பட்டு வரும் சிறுதானியங்கள் துறை கேழ்வரகு- 14, தினை- 7, சாமை-4, வரகு-3, பனி வரகு -5, சோளம்-28, கம்பு-9 என நிறைய ரக விதைகளை உருவாக்கி வெளியிட்டிருக்கிறது.
உசாத்துணைகள்
பகுப்பு:தமிழர் உணவு தானியங்கள் பகுப்பு:சிறு தானியங்கள் பகுப்பு:தமிழர் வேளாண்மையியல்
வில்லியம் ஜெவல்
வில்லியம் ஜெவல்  (William Jewell, பிறப்பு: சனவரி 1 1855, இறப்பு: மார்ச்சு 3 1927), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1884 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
வில்லியம் ஜெவல் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 13, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1855 பிறப்புகள் பகுப்பு:1927 இறப்புகள் பகுப்பு:சாமர்செட் துடுப்பாட்டக்காரர்கள்
மன்னம்பிட்டிப் பாலம்
மன்னம்பிட்டிப் பாலம் 302 மீட்டர் நீளமுடைய இலங்கையிலுள்ள இரண்டாவது நீளமான பாலமாகும். இது இரண்டு பாலங்களைக் கொண்டுள்ளது. பழைய பாலம் இருபதாம் நூற்றாண்டின் ஆரம்பத்தில் இரும்புச் சட்டகத்தினால் கட்டப்பட்டதும், தொடர் வண்டிப் பாதைக்காகப் பாவிக்கப்படுகின்றது. புதியது நெடுஞ்சாலைக்கான இரு பாதைகளைக் கொண்டு காணப்படுகின்றது. இரும்புச் சட்டகப் பாலம் 1922இல் பிரித்தானிய இலங்கையினால் கட்டப்பட்டது. இது 291 மீட்டர் நீளமும் 5 மீட்டருக்கும் குறைவைான அகலத்தையும் கொண்டது. இப்பாலம் ஏ11 நெடுங்சாலையில் அபரணை-திருக்கொண்டியாமடு வீதியில் அமைந்து, வடமத்திய மாகாணத்தை கிழக்கு மாகாணத்துடன் மகாவலி ஆற்றுக்கு மேலாக இணைக்கிறது. இது சப்பானிய பொருளாதார உதவியுடன் அமைக்கப்பட்டு, இலங்கை-சப்பான் நட்புறவு சமாதானப் பாலம் என்ற பெயரைப் பெற்றுள்ளது. சப்பானிய பன்னாட்டு கூட்டுத்தாபன முகவர் 1.3 பில்லியன் இலங்கை ரூபாய்களை சப்பானிய அரச சார்பாக வழங்கியது. 25 ஒக்டோபர் 2007 இல் திறந்து வைக்கப்பட்ட இப்பாலம் புதிய 50 ரூபாய் நாணயத்தாளில் பொறிக்கப்பட்டுள்ளது.
மேற்கோள்கள்
பகுப்பு:பொலன்னறுவை மாவட்டம் பகுப்பு:இலங்கையில் உள்ள பாலங்கள்
பேவோ
thumb| வெள்ளை மயில் பேவோ (Pavo) என்பது பெசன்ட் குடும்பத்தில் உள்ள இரண்டு சிற்றினங்களைக் கொண்ட ஒரு பேரினமாகும். காங்கோ மயில்களுடன் இரண்டு சிற்றினங்களும் சேர்ந்து மயில் என்று அழைக்கப்படுகின்றன.
வகைப்பாட்டியல்
பேவோ வான்கோழிக்கான ஸ்பானிஷ் மொழியும் கூட. பேவோ பேரினமானது 1758ஆம் ஆண்டில் சுவீடன் இயற்கை ஆர்வலர் கரோலஸ் லின்னேயசால் சிஸ்டமா நேச்சுரேயின் பத்தாவது பதிப்பில் அறிமுகப்படுத்தப்பட்டது. பேரினப் பெயர் மயிலின் இலத்தீன் சொல்லாகும். இதன் மாதிரி இனம் இந்திய மயில் (பேவோ கிரிசுடேடசு) ஆகும்.
சிற்றினங்கள்
இந்தப் பேரினத்தில் இரண்டு சிற்றினங்கள் உள்ளன.
புதைபடிவ பதிவு
பிளியோசீனில் பால்கன் குடாவில் உள்ள, பிராவர்டின் மயில் பிடர்மிகன்களுடன் (லாகோபசு சிற்றினம்), பால்கன் தீபகற்பத்திலும் தென்கிழக்கு ஐரோப்பாவிலும் பிலியோசீனின் இறுதி வரை பரவலாக வாழ்ந்தன.
வெளி இணைப்புகள்
பகுப்பு:பறவைப் பேரினங்கள்
எண் பிரிவினை
ஒரு நேர்ம முழு எண் n என்ற எண்ணின் பிரிவினை என்பது  கீழ்க்கண்ட பண்புடன் கூடிய  என்ற நேர்ம முழு எண்களாலான  ஒரு முடிவுறுத் தொடர்:
எ.கா.: 4, 3, 3, 2 என்ற தொடர்வு 12 என்ற எண்ணின் பிரிவினை. 4,3,3,2 - இவை அப்பிரிவினையின் பாகங்கள். இப்பிரிவினையை  பாகங்களுக்கு நடுவில் 'கமா' இல்லாமல்  4332 என்றே எழுதுவது வழக்கம். மற்றும் பிரிவினை எழுதுவதில் இன்னொரு மரபு பாகங்களை இறங்குவரிசையில் எழுதுவது.
முதல் கேள்வி
n என்ற ஒரு எண்ணிற்கு எத்தனை பிரிவினைகள் இருக்கமுடியும்? அப்படி இருக்கக்கூடிய பிரிவினைகளின் எண்ணிக்கை  p(n)  என்ற குறியீட்டால் காட்டப்படும்.
சில முதல் மதிப்புகள் :
p(1) = 1
p(2) = 2; ஏனென்றால் 2 இன் பிரிவினைகள்  2; 11 மட்டுமே.
p(3) = 3: ஏனென்றால் 3 இன் பிரிவினைகள்  3; 21; 111.
p(4) = 5; p(5) = 7; p(6) = 11; p(7) = 15; p(8) = 22;  p(9) =  30; p(10) = 42;
p(20) = 627;
p(100) = 190,569,292
p(200) = 397299029388.
p(1000) = 24,061,467,864,032,622,473,692,149,727,991 ≈ 2.4 × 1031
ஆக, p(n) வெகு வேகமாக பெரிய எண்ணிக்கையை எட்டிவிடுகிறது. p(n) க்கு ஒரு பொது வரையறை கொடுப்பதற்காக p(0) = 1 என்றும் p(-n) = 0 என்றும் வைத்துக்கொள்வது வழக்கம்.
ஹார்டி யும் இராமானுசனும் 1918 இலும் உஸ்பென்ஸ்கி 1920இலும் கண்டுபிடித்தது:
பொதுவான வரையறை
இப்பொது வரையறையின் மூலம் குறிப்பிட்ட n   என்ற எண் எவ்வளவு பாகங்களாகப் பிரிக்கப்பட்டிருக்கிறது என்பதும் வெளிப்படையாகத் தெரியும்.
அருட்லா கமலா தேவி
அருட்லா கமலா தேவி (Arutla Kamala Devi) ஒரு இந்திய அரசியல்வாதி, சுதந்திர போராட்ட வீரர் மற்றும் இந்தியப் பொதுவுடைமைக் கட்சியின் தலைவர் ஆவார். இவர் 1952 முதல் 1967 வரை தொடர்ந்து 3 முறை அலையர் தொகுதியை பிரதிநிதித்துவப்படுத்தினார். ஐதராபாத் நிசாமின் ஆட்சிக்கு (முன்னாள் ஐதராபாத்து சமத்தானத்தின் கடைசி ஆட்சியாளர்) எதிராக ஆயுதமேந்திய சுதந்திரப் போராட்டத்தில் தலைவர்கள் மற்றும் போராளிகளில் ஒருவராகவும் இருந்தார். நிஜாமின் நிலப்பிரபுத்துவ ஆட்சியைக் கவிழ்க்க 1940களில் இன்றைய தெலங்கானா மாநிலத்தில் உள்ள ஏழை விவசாயிகளுடன் கம்யூனிஸ்டுகள் இணைந்தனர். இது இந்தியாவின் மிகப்பெரும் சுதந்திரப் போராட்டத்தில் துணை இயக்கமாக இருந்தது. இந்தியாவின் முதல் பெண் எதிர்க்கட்சித் தலைவரும் இவர் ஆவார்.
மேற்கோள்கள்
பகுப்பு:2001 இறப்புகள் பகுப்பு:1920 பிறப்புகள் பகுப்பு:2 ஆவது தமிழ்நாடு சட்டமன்ற உறுப்பினர்கள் பகுப்பு:1 ஆவது தமிழ்நாடு சட்டமன்ற உறுப்பினர்கள் பகுப்பு:தெலுங்கு மக்கள் பகுப்பு:தமிழக சட்டமன்ற பெண் உறுப்பினர்கள்
எண் பிரிவினை
பொதுவான வரையறை
அப்பொழுதெல்லாம் λ1,λ2, ..., λm  என்ற தொடர்வு  n -இன் பிரிவினை என்று சொல்லப்படும். இதை λ = (λ1, λ2, ..., λm) என்றோ அல்லது, காற்புள்ளியோ அடைப்போ இல்லாமல் λ1λ2 ...  λm  என்றோ எழுதுவது வழக்கம்.
பிரிவினையைக்காட்ட ஃபெற்றர்ஸ் படிமங்கள்
ஓர் எண் பிரிவினை λ \vdash n இன் ஃபெற்றர்ஸ் படிமம் என்பது i-ஆவது நிரலில் λi புள்ளிகள் கொண்ட ஒரு செங்கோண வரிசை.
இது 14 இன் பிரிவினை. 14 புள்ளிகள், 4 நிரல்களில் காட்டப்பட்டிருக்கின்றன. ஒவ்வொரு நிரலின் அளவும் பிரிவினையின் ஒரு பாகமே.
இணைப்பிரிவினை
ஒரு எண் பிரிவினையின் ஃபெற்றர்ஸ் படிமத்தில் நிரல்களை வரிசைகளாக மாற்றினால் கிடைக்கும் படிமமும் அதே எண்ணின் மற்றொருபிரிவினையின் ஃபெற்றர்ஸ் படிமம் ஆகும். இவ்விரண்டு பிரிவினைகளும் ஒன்றுக்கொன்று இணைப்பிரிவினை (Conjugate partition) என்று சொல்லப்படும்.
இணைப்பிரிவினையை ஃபெர்ரர்ஸ் படிமத்தின் மூலமே மூன்று விதமாகக் கண்டுபிடிக்கலாம்:
படிம அமைப்பைக்கொண்டே சில தேற்றங்கள்
ஒரு முழு எண்  n  இன் ஒரு பிரிவினையின்  ஃபெற்றர்ஸ் படிமத்தில்  m   நிரல்கள் இருந்தால் அப்பிரிவினையின் பாகங்களின் எண்ணிக்கையும்  m தான். இதே படிமத்தை அதன் வரிசைகளை பிரிவினையின் பாகங்களாகக் கொண்டால் அதுவும் அதே n இன் மற்றொரு பிரிவினையாகும்.(சொல்லப்போனால் இது முதல் பிரிவினையின் இணைப் பிரிவினையாகும்). ஆனால் இப்பொழுது m  என்பது பிரிவினையின் மீப்பெரு பாகத்தைக் குறிக்கும். இதனால் நமக்குக் கிடைப்பது கீழே யுள்ள தேற்றம்:
மையத்தில் 'மடித்தால்' ஒரு தன்னிணைப் பிரிவினையின் படிமம் கிடைக்கும்.
அதனால் வெவ்வேறு ஒற்றைப்படை பாகங்களாலேற்பட்ட  பிரிவினைகளைக் கொண்ட கணத்திற்கும், தன்னிணைப் பிரிவினைகளைக் கொண்ட கணத்திற்கும் ஒன்றுக்கொன்றான இயைபு உண்டாக்கமுடியும். கீழே இதற்கு ஓர் எடுத்துக்காட்டு: தேற்றம் 2 க்கு ஒரு முழு எடுத்துக்காட்டாக, எண் 10 க்குள்ள 42 பிரிவினைகளுள் இரண்டேஇரண்டு தான் வெவ்வேறு ஒற்றைப்ப்படை பாகங்களையுடையவை. இவை
இவை ஒவ்வொன்றுக்கும் ஃபெற்றர்ஸ் படிமம் நிறுவி, ஒவ்வொரு நிரலையும் மையப் புள்ளியில் மடித்தால், கிடைக்கும் படிமங்களுக்குரிய பிரிவினைகள் முறையே
இவையிரண்டும் தன்னிணைப் பிரிவினைகள். அது மாத்திரமல்ல, இதர 40 பிரிவினைகளும் தன்னிணைப் பிரிவினைகளல்ல.
துணை நூல்கள்
Partició
பி. வி. பரபிரம்ம சாஸ்திரி
பி.வி.பரபிரம்ம சாஸ்திரி (1920-2016) ஐக்கிய ஆந்திரப் பிரதேச அரசின் தொல்லியல் துறையின் துணை இயக்குநராகப் பதவி வகித்த ஒரு தொல்லியல் ஆய்வாளர், வரலாற்றாசிரியர், கல்வெட்டு வல்லுநர் மற்றும் நாணயவியல் வல்லுநர் ஆவார்.
தொடக்ககால வாழ்க்கை
சாஸ்திரி குண்டூர் மாவட்டத்தில் உள்ள பெத்த கொண்டூர் (Pedda Konduru) கிராமத்தில் 1921 ஆம் ஆண்டு பிறந்தார். அவருடைய முன்னோர்கள் ஐதராபாத்தில் குடியேறியவர்கள்.
வரலாற்று ஆய்வாளர்
தெலுங்கு மற்றும் சமஸ்கிருதத்தில் புலமை மிக்கவரும், கல்வெட்டு ஆய்வாளருமான இவர் காகதீய வம்சத்தின் வரலாற்றை (History of Kakatiya Dynasty) மீண்டும் கட்டியெழுப்புவதில் முக்கிய பங்கு வகித்தார்.
சாதனைகள்
சாஸ்திரி இந்திய வரலாற்று ஆராய்ச்சி கவுன்சிலின் தேசிய சக ஆய்வாளர் நிலைக்கு (National Fellowship to Indian History Research Council) தேர்ந்தெடுக்கப்பட்டார். 2015 ஆம் ஆண்டில் தேசிய சக ஆய்வாளர் நிலைக்கு தேர்ந்தெடுக்கப்பட்ட இருவரில் சாஸ்திரியும் ஒருவர். இந்திய வரலாற்று ஆராய்ச்சி கவுன்சில் என்பது மனிதவள மேம்பாட்டு அமைச்சகத்தின் கீழ் உள்ள முதன்மையான வரலாற்று ஆராய்ச்சி அமைப்பாகும்.
தொல்லியல், கல்வெட்டு ஆய்வுகள்
இவர் 1981 வரை தொல்லியல் மற்றும் அருங்காட்சியகத் துறையில் துணை இயக்குனராக பணியாற்றி ஒய்வு பெற்றார். கல்வெட்டு ஆய்வுகளில் ஈடுபாடு கொண்ட இவர் தெலுங்கானா வில் பல கல்வெட்டு ஆய்வுகளை நடத்தியுள்ளார்.
அவர் நடத்திய சாதவாகன வம்சத்தின் தொல்பொருள் மற்றும் வரலாற்று ஆராய்ச்சியின் அடிப்படையில், கௌதமிபுத்ரா சதகரணி திரைப்படத்தின் முன் வெளியீட்டு நிகழ்வுகளில், தெலுங்கு வரலாற்று ஆராய்ச்சிக்கான அவரது பங்களிப்புகள் குறிப்பிடப்பட்டுள்ளன.
படைப்புகள்
சாஸ்திரி வரலாற்று மற்றும் தொல்லியல் துறையில் பல படைப்புகளை பிற வரலாற்றாசிரியர்களுடன் இணைந்து எழுதியுள்ளார். பின்வருவன இவரது படைப்புகளாகும்:
இறப்பு மற்றும் மரபுரிமைப் பேறு
சாஸ்திரி தனது 96வது வயதில் 27 ஜூலை 2016 அன்று நீண்டகால நோய் காரணமாக காலமானார். இவருக்கு மனைவி, மூன்று மகள்கள் மற்றும் ஒரு மகன் உள்ளனர்.
மேற்கோள்கள்
பகுப்பு:குண்டூர் மாவட்ட நபர்கள் பகுப்பு:2016 இறப்புகள் பகுப்பு:1920 பிறப்புகள் பகுப்பு:இந்தியக் கல்வெட்டியலாளர்கள்
கிரியோல் மக்கள்
கிரியோல் மக்கள் (Creole people) எனப்படுபவர் குடியேற்றவியக் காலக்கட்டத்தின் போது மேற்கு ஆப்பிரிக்கர்களுக்கும் மற்ற குடியேற்றங்களான பிரெஞ்சு, எசுபானியம் மற்றும் அமெரிக்க முதற்குடிமக்களுக்கும் இடையே தோன்றிய ஒரு இனக்குழுவாகும். இந்த நிகழ்வை கிரியோலாக்குவியம் என்பர். கிரியோல் மக்கள் பல இனக்குழுக்களில் இருந்து வேறுபட்டவர்கள். கிரியோல் மொழிகளின் வளர்ச்சியும் கிரியோல் இனக்குழுக்களின் அடையாள எழுச்சியும் ஒன்றை ஒன்று சாராதது.
வெளி இணைப்புகள்
பகுப்பு:கிரியோல் பண்பாடு பகுப்பு:ஆப்பிரிக்கர்கள் பகுப்பு:ஆசிய மக்கள் பகுப்பு:வட அமெரிக்கர்கள் பகுப்பு:தென் அமெரிக்க நபர்கள் பகுப்பு:இனப்பெயர்கள்
சத்ரபதி ஷாகுஜி மகராஜ் பல்கலைக்கழகம்
சத்ரபதி ஷாகுஜி மகராஜ் பல்கலைக்கழகம், உத்தரப் பிரதேசத்தின் கான்பூரில் அமைந்துள்ளது. இது உத்தரப் பிரதேச மாநில அரசின் கட்டுப்பாட்டிற்குள் வரும். இத்துடன் எழுநூற்றுக்கும் அதிகமான கல்லூரிகள் இணைக்கப்பட்டிருக்கின்றன. நான்கரை லட்சத்துக்கும் அதிகமான மாணவர்கள் பயில்கின்றனர். கலை, அறிவியல், பொறியியல், கணினிப் பயன்பாடு, மேலாண்மை, உயிரித் தொழில்நுட்பம் உள்ளிட்ட துறைகளில் படிப்புகள் வழங்கப்படுகின்றன. இதற்கு கான்பூர் பல்கலைக்கழகம் என்ற பெயரும் உண்டு.
வளாகம்
இது 264 ஏக்கர் பரப்பளவில் அமைந்துள்ளது. இங்கு இளநிலை, முதுநிலைப் படிப்புகள் வழங்கப்படுகின்றன. கலையரங்கம், வங்கி, உணவகம், நூலகம், விடுதி உள்ளிட்ட வசதிகளும் வளாகத்தினுள்ளேயே அமைந்துள்ளன.
சான்றுகள்
பகுப்பு:உத்தரப் பிரதேசப் பல்கலைக்கழகங்கள் பகுப்பு:கான்பூர் மாவட்டம்
கிம்புலன் கோயில், யோக்யகர்த்தா
thumb|360x360px| கிம்புலன் கோயில் அகழ்வாராய்ச்சி தளம். அருகில் இந்தோனேசியா இஸ்லாமிய பல்கலைக்கழக உலில் அல்பாப் மசூதி கிம்புலன் கோயில் (Kimpulan) (புஸ்தகசாலா கோயில் என்றும் அழைக்கப்படுகிறது) கி.பி. 9 முதல் 10 ஆம் நூற்றாண்டைச் சேர்ந்த இந்து கோவிலாகும். இது இந்தோனேசியாவில் யோக்யகர்த்தாவில் ஸ்லெமன் என்னுமிடத்தில் உள்ள  கலியுராங் என்னுமிடத்தில் உள்ளது. இந்தோனேசியா இஸ்லாமிய பல்கலைக்கழக உலில் அல்பாப் மசூதி பகுதியில் (இந்தோனேசியா இஸ்லாமிய பல்கலைக்கழகம் அல்லது யுஐஐ), கலியுராங் சாலையில் அமைந்துள்ளது. கோயில் சுமார் ஐந்து மீட்டர் நிலத்தடியில் புதைக்கப்பட்டிருந்தது. சதுர வடிவில் அமைந்த ஆண்டிசைட் கல் சுவர்கள் மற்றும் விநாயகர், நந்தி, மற்றும் லிங்கம் - யோனி ஆகியோரின் சிலைகளை வெளிப்படுத்த கோயிலின் பகுதிகள் அகழ்வாராய்ச்சிக்காக தோண்டப்பட்டுள்ளன.
கண்டுபிடிப்பு
ஒரு புதிய பல்கலைக்கழகத்திற்காக நூலகத்தை நிர்மாணிப்பதற்கான அடித்தளங்களை அமைப்பதற்காக நில அகழ்வாராய்ச்சியின் போது இந்த கோயில் 11 டிசம்பர் 2009 ஆம் நாளன்று தற்செயலாக கண்டுபிடிக்கப்பட்டது. இந்த கண்டுபிடிப்பு பொதுமக்களின் கவனத்தை ஈர்த்தது மற்றும் உற்சாகத்தையும் ஆர்வத்தையும் தூண்டியது. செய்தி உடனடியாக அகழ்வாராய்ச்சி செய்யப்பட்ட தளத்திற்கு பல பார்வையாளர்களை ஈர்த்தது. யோக்யகர்த்தாவில் உள்ள தொல்பொருள் அலுவலகம் (பிபி 3) அங்கு வரக்கூடிய அதிக எண்ணிக்கையிலான ஆர்வமுள்ள பார்வையாளர்கள் அகழ்வாராய்ச்சி இடத்திற்கு தீங்கு விளையும் என்று அஞ்ச ஆரம்பித்தனர். மேலும் அவர்கள் அந்த இடத்தில் ஏதாவது கொள்ளை நடக்கக்கூடும் என்றும் அஞ்சினர். இதன் விளைவாக, அந்த பகுதி தகரம் வேலிகளால் சூழப்பட்டு மூடப்பட்டது; பார்வையாளர்கள் உள்ளே செல்ல இயலா நிலையில் இது அமைக்கப்பட்டது.
சாம்பிசரி (9ஆம் நூற்றாண்டு இந்துக் கோயில்), மொராங்கன் (யோக்யகர்த்தாவின் சிறப்புப்பகுதியில் உள்ள இடம்) மற்றும் கெடுங்கான் (சாம்பிசரி கோயிலுக்கு அருகிலுள்ள கி.பி.9ஆம் நூற்றாண்டைச் சேர்ந்த இந்துக் கோயில்களின் எச்சங்கள்) ஆகிய இடங்களில் உள்ள கோயில்களைப் போல் இக் கோயில் பல நூறு ஆண்டுகளுக்கு முன்பாக மவுண்ட் மெராபி எனப்படுகின்ற ஒரு பண்டைய எரிமலை வெடிப்பின் காரணமாக புதைக்கப்பட்டுவிட்டதாக முன்னர் நம்பப்பட்டு வந்தது. யோக்யகர்த்தாவில் இந்த கோயிலின் கண்டுபிடிப்பு சமீபத்தில் யோககர்த்தாவில் மிகவும் உற்சாகமான தொல்பொருள் கண்டுபிடிப்பாக அமைந்துவிட்டது. இதைப் போலவே மற்ற பண்டைய கோயில்கள் இன்னும் அருகிலேயே மவுண்ட் மெராபி எரிமலை வெடிப்பின் காரணமாக நிலத்தடியில் புதைந்துள்ளதா என்ற ஒரு என்ற ஊகத்திற்கு வழிவகுத்தது,
வரலாறு
மேற்கொண்ட இக்கோயில் தொடர்பாக ஆய்வு மற்றும் தொல்பொருள் அகழ்வாராய்ச்சி யோககர்த்தா தொல்பொருள் அலுவலகத்தால் நடத்தப்பட்டு வருகிறது. இதுவரை இந்த கோயில் இந்து சைவ பிரிவினைச் சார்ந்தது என்பதைத் தெளிவாகக் காட்டுகிறது, மேலும் சிற்பங்களின் செதுக்குதல் மற்றும் சிலைகளின் கலையமைப்பு ஆகியவற்றைக் கொண்டு இந்தக் கோயிலானது கி.பி. 9 ஆம் நூற்றாண்டு முதல் கி.பி. 10 ஆம் நூற்றாண்டு வரையேயான இடைப்பட்ட காலத்தில்,மாதரம் இராச்சியத்தின்போது, கட்டுப்பட்டு இருக்கலாம் என்று உறுதியாக நம்ப முடிகிறது.
கட்டிடக்கலை
இந்த கோயில் ஒரு இந்து சைவ கோயிலாகும். இருப்பினும் இந்த காலத்தில் காணப்படுகின்ற ஒரு கோயிலின் கட்டட அமைப்போடு ஒத்து நோக்கும்போது இதன் கட்டட அமைப்பு மிகவும் அசாதாரணமானது. பொதுவான மத்திய ஜாவா இந்து கோவில்களைப் போலல்லாமல், இக்கோயில் கல் பிரதான அமைப்பு மற்றும் உயர்ந்த கூரை ஆகியவை காணப்படவில்லை. மேலும் இந்த கோவில் அளவில் சிறியதாக உள்ளது. மேலும் எளிமையான அலங்காரங்களைக் கொண்டு அமைந்துள்ளது. இது காலாவின் செதுக்கலுடன் சுவர் கல் அடித்தளத்தோடு பல சதுரங்களைக் கொண்டுள்ளது. படிக்கட்டுகளில் காலா எனப்படும் பைரவர் உருவம் செதுக்கப்பட்டுள்ளது. உள் அறைகளில் விநாயகர், நந்தி, மற்றும் லிங்கம்-யோனி ஆகிய சிலைகள் உள்ளன.
இதுவரை, இந்த கோயிலின் வரலாறு மற்றும் கட்டிடக்கலை ஒரு சாதாரணமானது என்று நிபுணர்கள் தெரிவிக்கின்றனர். கோயிலின் உடல், நெடுவரிசை மற்றும் கூரை அநேகமாக மரத்திலிருந்தோ அல்லது காலப்போக்கில் சிதைந்துபோன எந்த தடயங்களிலிருந்தோ அமைக்கப்பட்டிருக்கலாம். உயரமான மேரு பாணியிலான கூரையுடன் கூடிய அமைப்பு தற்போதைய பாலினிய கோயிலில் காணப்படுகின்ற கலைப்பாணியை ஒத்திருந்தது. மாதரம் இராச்சியத்தின் அரச தேசிய கோயிலாக இருந்த அற்புதமான மற்றும் செழிப்பான அலங்கரிக்கப்பட்ட பிரம்பானான் கோயிலைப் போலல்லாமல், கிம்புலன் கோலில் தலைநகரின் புறநகரில் உள்ள ஒரு கிராமத்தின் பொது மக்களால் கட்டப்பட்ட ஒரு சாதாரண கிராமக் கோயில் எனலாம்.
அம்மணிச்சத்திரம் சுந்தர கோதண்டராமசாமி கோயில்
அம்மணிச்சத்திரம் சுந்தர கோதண்டராமசாமி கோயில் தமிழ்நாட்டில் தஞ்சாவூர் மாவட்டம், அம்மணிச்சத்திரம் என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுந்தரகோதண்டராமர், சீதாதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாழ்க்கை (1984 திரைப்படம்)
வாழ்க்கை 1984 ஆம் ஆண்டு வெளிவந்த தமிழ்த் திரைப்படமாகும். சி. வி. ராஜேந்திரன் இயக்கத்தில் வெளிவந்த இத்திரைப்படத்தில் சிவாஜி கணேசன், அம்பிகா மற்றும் பலரும் நடித்திருந்தனர்.
கதை
ராஜசேகர் ஒரு கடின உழைப்பாளி, ஏழை மெக்கானிக், இவரது குடும்பத்தில் மனைவி ராதா ( அம்பிகா ), மூத்த மகன் பாஸ்கர் ( நிழல்கள் ரவி ), மருமகள் சுமதி ( உன்னிமரி ), இளைய மகன் ரமேஷ் ( ரவீந்திரன் ) மற்றும் வளர்ப்பு மகன் கண்ணன் ( பாண்டியன் ). ராஜசேக்கர் வேலையில் ஒரு விபத்தில் ஒரு கையைப் பயன்படுத்துவதை இழந்து, தனது வாழ்க்கையில் முதல்முறையாக, வேலையிலிருந்து தன்னை வெளியேற்றிக் கொள்கிறார். விபத்தில் இருந்து தனது காப்பீட்டுத் தொகையை குடும்ப வீட்டை வாங்கவும், ரமேஷின் கல்விக்கு பணம் செலுத்தவும் அவர் விரும்புகிறார். பாஸ்கர் வீட்டை வாங்குகிறார், ஆனால் அதை தனது தாயின் பெயரை விட சுமதியின் பெயரில் பதிவு செய்கிறார். ரமேஷ் ஸ்வப்னாவை ( சில்க் ஸ்மிதா ) காதலிக்கிறார். அவரது தந்தை, பணக்கார தொழிலதிபர் சீதாராமன் ( எம்.என்.நம்பியார்), தம்பதியினருக்கு ஆதரவாக உள்ளது, ஆனால் ரமேஷ் தனது வீட்டில் வசித்து தனது தொழில்களை பொறுப்பேற்க விரும்புகிறார். ரமேஷ் சீதாராமனைச் சார்ந்து இருப்பதைப் பற்றி கவலைப்படுவதால் ராஜசேகர் இந்த ஏற்பாட்டில் சந்தேகம் கொண்டுள்ளார். இருப்பினும், ரமேஷ் தனது பெற்றோரை ஸ்வப்னாவுடன் வாழ விட்டுவிடுகிறார். ஒரு குடும்ப வாதத்திற்குப் பிறகு பாஸ்கரின் போலித்தனமும் வெளிச்சத்துக்கு வருகிறது. தனது குழந்தைகளில் ஏமாற்றமடைந்த ராஜசேககர் ராதா மற்றும் கண்ணனுடன் வீட்டை விட்டு வெளியேறினார். கடின உழைப்பு மற்றும் உறுதியுடன், ராஜசேகர் மிகவும் செல்வந்தராக மாறுகிறார். அவரது மகன்களின் அதிர்ஷ்டம், மறுபுறம், வீழ்ச்சி மற்றும் குடும்பம் ஒருவருக்கொருவர் எதிராக அமைக்கப்பட்டுள்ளது.
பாடல்கள்
வாழ்க்கைத் திரைப்படத்திற்கு இளையராஜா இசையமைத்தார். "மெல்ல மெல்ல" பாடல் இளையராஜாவின் புகழ்பெற்ற டிஸ்கோ பாடல்களில் ஒன்றாகும், முதலில் அனில் கபூர் நடித்த கன்னட திரைப்படமான "பல்லவி அனு பல்லவி" இன் கருவியாகும். இந்த பாடல் தமிழ் படங்களில் பிரபலமான தீம் இசையில் உள்ளது. ஆர்யா மற்றும் த்ரிஷா சம்பந்தப்பட்ட காட்சிகளின் பின்னணி இசையில் இந்த பாடல் சர்வம் (2009) இல் மீண்டும் பயன்படுத்தப்பட்டது. "காலம் மாறலாம்" பாடல் ஹம்சத்வானி ராகத்தில் அமைக்கப்பட்டுள்ளது
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:பாண்டியன் நடித்த திரைப்படங்கள்
பவுல் ஜான்ஸ்டன்
பவுல் ஜான்ஸ்டன்  (Paul Johnston, பிறப்பு: திசம்பர் 13 1988), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 2008-2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பவுல் ஜான்ஸ்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 13, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1988 பிறப்புகள் பகுப்பு:டர்ஹாம் பல்கலைக்கழகத் துடுப்பாட்டக்காரர்கள் பகுப்பு:கம்பர்லாந்து துடுப்பாட்டக்காரர்கள் பகுப்பு:வாழும் நபர்கள்
Paul Johnston (cricketer)
தொல்லியல் அருங்காட்சியகம், ஐஃகோல்
தொல்லியல் அருங்காட்சியகம், அய்கொளெ, இந்தியாவின் கர்நாடக மாநிலத்தின் பகல்கோட் மாவட்டத்தில் உள்ள அய்கொளெ என்னும் ஊரில் அமைந்துள்ள ஒரு தொல்லியல் கள அருங்காட்சியகம் ஆகும். அய்கொளெ, ஹுனகுண்டாவுக்கு மேற்கே 21 கிலோமீட்டர் தொலைவிலும், பாதமிக்குக் கிழக்கே 47 கிலோமீட்டர் தொலைவிலும் அமைந்துள்ளது. அய்கொளெ, கிபி ஆறாம் நூற்றாண்டுக்கும் எட்டாம் நூற்றாண்டுக்கும் இடைப்பட்ட காலத்தில், பாதமியில் இருந்து ஆட்சி செலுத்திய முன்னைச் சாளுக்கியரின் பண்பாட்டுத் தலைநகராக விளங்கியது. வெவ்வேறு காலப்பகுதிகளைச் சேர்ந்தனவும், பல்வேறு பாணிகளைச் சேர்ந்தவையுமான நூற்றுக்கு மேற்பட்ட கோயில்கள் இந்த ஊரில் காணப்படுவதனால், இது ஒரு கட்டிடக்கலைச் சிறப்புப் பெற்ற இடமாக விளங்குகிறது.
இந்தத் தொல்லியல் கள அருங்காட்சியகம் அய்கொளெயிலுள்ள துர்க்கை கோயில் தொகுதியில் அமைக்கப்பட்டுள்ளது. 1970 ஆம் ஆண்டில் ஒரு சிற்பக் கொட்டகையாக அமைக்கப்பட்ட இது பின்னர் 1987 ஆம் ஆண்டில் முழுமையாக தொல்லியல் அருங்காட்சியகமாக ஆக்கப்பட்டது. இந்த அருங்காட்சியகத்தில் கிபி ஆறாம் நூற்றாண்டுக்கும் 15 ஆம் நூற்றாண்டுக்கும் இடைப்பட்ட காலப்பகுதிகளைச் சேர்ந்த இந்து, சமண, பௌத்த மதங்களைச் சேர்ந்த சிற்பங்களும், செதுக்கு வேலைப்பாடுகள் கொண்ட கட்டிடக்கலைக் கூறுகளும், கல்வெட்டுக்கள், நடுகற்கள் என்பனவும் வைக்கப்பட்டுள்ளன.
இந்த அருங்காட்சியகக் கட்டிடத்தினுள் ஆறு காட்சிக்கூடங்களும் வெளியே ஒரு திறந்த வெளிக் காட்சிக்கூடமும் உள்ளன. இவற்றுள் இரண்டு காட்சிக்கூடங்களில் வரலாற்றுக்கு முந்திய அரும்பொருட்கள் காட்சிக்கு வைக்கப்பட்டுள்ளன. ஏனைய காட்சிக் கூடங்களில் பெரும்பாலும் சாளுக்கியர் கலைப் பாணியை விளக்கும் சிற்பங்களும், கட்டிடக் கூறுகளும் உள்ளன.
வெளியிணைப்புக்கள்
பகுப்பு:கர்நாடக மாநிலத்திலுள்ள அருங்காட்சியகங்கள் பகுப்பு:தொல்லியல் அருங்காட்சியகங்கள்
மயன்
thumb|360px|மயன்
மயன் என்பவர் தமிழர்களின் கலைகளுக்கு மூலமாய் கருதப்படுபவர். . சங்கப்பலகையை ஏற்படுத்தியவன். மயன் பாண்டவர்களுக்கு, " மாய சபை"யை அமைத்துக்கொடுத்தார். அந்த சபை மிகவும் சிறப்பு வாய்ந்தது. பகவான் ஸ்ரீ கிருஷ்ணரின் கட்டளையை ஏற்று " இந்திர பிரஸ்தா " நகரை நிர்மானித்தார். அந்த இந்திர பிரஸ்தம் தான் இன்றைய டெல்லி. இந்தியாவின் தலைநகர் ஆகும்.
நூல் பதிவுகள்
மயன் பற்றிய மற்ற பதிவுகள்.
உசாத்துணை
பகுப்பு:சங்க காலக் கலைகள் பகுப்பு:சங்கப் புலவர்கள் பகுப்பு:தமிழ் தொன்மவியல் பகுப்பு:மயன் பகுப்பு:தமிழர் கட்டிடக்கலை பகுப்பு:இந்துக் கோயில் கட்டிடக்கலை